user
Astaamaha qofka hanka sare leh  

Astaanta 2aad
Waa qof hiigsada inuu meel sare ka gaaro Cibaadada Alle.


assistant
Astaanta 2aad
Waa qof hiigsada inuu meel sare ka gaaro Cibaadada Alle.

Walaalkayga qiimaha badanoow  bal ila dhuux sheekadan cajiibka badan si aad u fahanto hankii ku jirey Nabigeena  iyo sida uu ugu dadaali jirey cibaadada Alle. 
عن حذيفة بن اليمان ،  ذات ليلة ، فافتتح البقرة فقلت قال : صليت مع النبي   ، يركع عند المائة ، ثم مضى فقلت يصلي بها في ركعة ، فمضى ، فقلت يركع بها ثم افتتح النساء :  إذا مر بآية ، ً يقرأ مترسلا ،  ثم افتتح آل عمران فقرأها ، فقرأها فيها تسبيح سبح ، وإذا مر بسؤال سأل ، وإذا مر بتعوذ تعوذ ، ثم ركع فجعل يقول : ( سبحان ربي العظيم ) فكان ركوعه نحوا من قيامه ثم قال : ( سمع الله لمن حمده ، ربنا ولك الحمد ) ثم قام ا ثم سجد فق ل : ،  مما ركع ً قريبا ً قياما  من قيامه ً ( سبحان ربي الأعلى ) فكان سجوده قريبا )67 ) رواه مسلم(
(( Wuxuu yiri xudeyfa :- Nabiga  ayaan la tukaday habeen habeenada ka mid ah, markaas ayuu bilaabay Suuratul-Baqra, markaas ayaan is iri boqol aayadood markuu gaaro ayuu rukuuci doonaa, markaas ayuu sii waday, markaas ayaan is iri suurada oo dhan hal rakco ayuu ku tukan doonaa, markaas ayuu sii waday oo wuxuu bilawday Suuratu Nisaa, markaasuu dhameeyay oo bilaabay Suuratu Aala  Cimraan, akhrintiisuna waxay hayd mid degan oo uu qur'aanka kala dhig dhigaayo, haddii uu soo maro aayad tasbiix ku jirto waa uu tasbiixsan, haddii uu soo maro mid ay ku jirto duco waa uu ducaysan, haddii uu soo maro mid Alle wax lagaga magan gelaayo, Alle ayuu magan galyo weydiisan, markaas ayuu rukuucay oo bilaabay inuu tasbiixsado rukuucdiisii waxay ahayd mid u dhaw intuu taagnaa, kadib ayuu rukuucdii kasoo kacay oo bilaabay inuu ducaysto istaagiisii rukuucda kadib wuxuu u dhawaa rukuucdii ka horeysay, markaas ayuu sujuuday oo bilaabay inuu tasbiixsado, sujuudiisiina waxay ahayd mid u dhaw istaagiisii)) . 
Haddii aan fiirino xadiiskan waxa inoo kasoo baxaysa faa'iidooyin badan waxaana ka mid ah:- 
1- Nabiga iyo saxaabiga xudeyfa waxaa dhallin yaraysnaa saxaabiga oo Nabiga ayaa ka weynaa, waxaadna arkaysaa inuu xudeyfa daalay lana yaabanaa adkaysiga iyo dadaalka Nabiga. 
2- Sadexdan suuro waa 106 safxo, bal intee saac ayaad ku qiyaasaysaa inuu ku akhriyay Nabigu sadexdaan suuradood? Waliba tartiib ayuu u akhrinaayay, wuu kala dhig dhigaayay?? 
3- Wuxuu ku dhex waday duco iyo tasbiix intuu akhrinaayay. 
4- Bal ila fiiri rukuucdiisa iyo sujuudiisu intee le’ekayd? 
5- Dadaalkaas oo dhan markuu samaynaayo Nabigu, waxaad ogaataa in Alle danbigiisii hore iyo kiisii danbeba dhaafay oo uusan lahayn wax danbi ah, dadaalkaas wuxuu samaynayaa isagoo Alle u balan qaaday inuu jannada meesha ugu fiican geynaayo oo siinaayo !!! . 

Akhristaha qiimaha badanoow, bal dib u jaleec, himmiga dhallin yarada maanta, waxaad arkaysaa wiil dhallin yaro ah oo ku dhahayaa anigu masjidkaas kuma tukado sababtuna waxaa weeye Imaamka ayaa qur’aanka dheereeya? Waxaa laga yaabaa in imaamkaas akhriyo safxo ama ka yar, waxaana loo arkaa inuu dheeraynaayo. 
Walaalkayga qiimaha badanoow bal xadiiskan soo socda ila dhuux  
   ه ْنَع َ د  اللَّ ْبَع    ق ، ُ   النهب ي َعَ م ًةَلْيَ ل ُتْلهي َ : " ص َ ال تْمَمَ تهى ه َ ا ح ً ائ م َ ق ْلَزَ ي ْمَلَف   النهب يه َعَدَأَ و َدُعْقَ أ ْنَ أ ُتْمَمَ : ه َ ال َ ؟ ق َوُ ا ه َ : م ُتْلُ : ق َ ال َ ق ، ٍ وء ُ ر  س ْمَ ب أ " رواه البخاري . 
(( Wuxuu yiri Cabdullaahi bin mascuud:- Nabiga  ayaan la tukaday, kama suulin inuu taagnaado ilaa aan ku fikriray arin xun !! , markaas ayaa lagu yiri :- Muxuu ahaa waxaad ku fikirtay ? wuxu yiri :- waxaan ku hammiyay in aan fariisto oo salaada ka baxo )) . 

Xadiiska waxaa ku cad inuu awoodi waayay cabdullaahi inuu istaago intuu taagan yahay Nabiga  , waxaana ogaataan Nabiga  inuu  Cabdullaahi ka  waynaa. 
Akhristaha qiimaha badanoow, tusaale waxaa inoo ah Nabigeena , dhankasta  nolosheena ayuu tusaale inoo ku yahay, ahaato dhanka cibaadada, shaqada, hawl karnimada, dulqaadka, hanka sare, qofku inuu yeesho yool cad iyo aragti qota dheer iwm.